1096


Anul 1096 (MXCVI) a fost un an bisect al calendarului iulian.

Evenimente 
 26 ianuarie: Primul act antievreiesc din cadrul Primei cruciade: populația evreiască din Rouen este închisă într-o biserică, iar cei care refuză botezul sunt exterminați.
 10 februarie: Aflat la Angers, papa Urban al II-lea îl trimite pe Robert d'Arbrissel să propovăduiască cruciada în teritoriul angevin.
 12 aprilie: Participanții la "Cruciada săracilor" ajung la Köln.
 29 mai: Evreii din Köln părăsesc orașul, în urma veștilor privind pogromul din orașele învecinate.
 1 iunie: La Trier, persecuțiile antievreiești încep după plecarea lui Petru Eremitul către Orient; evreii primesc protecția episcopului Egilbert, în schimbul convertirii lor la creștinism.
 16 iunie: Înainte de a pleca în cruciadă, contele Balduin al II-lea de Hainaut își donează castelul din Couvin principelui-episcop de Liege, Otbert; în mod similar procedează și Godefroy de Bouillon cu domeniul său din Bouillon.
 20 iulie: Cumanii întreprind un raid victorios asupra Kievului.
 20 iulie: O parte dintre participanții la "Cruciada săracilor", sub conducerea lui Gauthier "Fără Avere", ajunge la Constantinopol.
 1 august: La rândul său, Petru Eremitul ajunge în capitala Bizanțului.
 7 august: Participanții la "Cruciada săracilor" sunt transportați pe vase bizantine în Asia Mică.
 15 august: Data fixată de papa Urban al II-lea pentru plecarea în Prima cruciadă.
 19 septembrie: Reglementarea de la Pavia, emisă de papa Urban al II-lea: este interzisă participarea la cruciadă a femeilor și a celor considerați ca fiind prea tineri.
 29 septembrie-17 octombrie: Un contingent de germani și italieni participanți la "Cruciada săracilor", condus de un oarecare Renaud, este asediat de către selgiucizi la Xerigordon, în apropiere de Niceea; ieșiți în căutare de pradă, ei sunt masacrați de către turci.
 21 octombrie: Restul participanților la "Cruciada săracilor" este măcelărit la Civitot, în Anatolia, de către selgiucizii din Rum; puținii supraviețuitori fug la Constantinopol.
 19 noiembrie: Regele Pedro I al Aragonului cucerește Huesca, după victoria de la Alcoraz asupra maurilor.
 23 decembrie: Godefroy de Bouillon ajunge la Constantinopol, la puțină vreme după Hugue de Vermandois, reținut de împăratul Alexios I Comnen; cruciații sunt constrânși să presteze jurământ de credință față de împăratul bizantin.
 25 decembrie: Normanzii conduși de Bohemund de Tarent ajung la Kastoria; tensiuni între cruciați și bizantini.

Nedatate 
martie: Începe expediția cruciată a lui Petru Eremitul.
mai: Numeroase masacre asupra populației evreiești din Germania (Speyer, Worms, Mainz, Ratisbona), dar și din alte părți (Metz, Praga), din partea participanților la "Cruciada săracilor".
octombrie: Trupele contelui Raimond al IV-lea de Toulouse părăsesc ținutul natal și pleacă înspre Constantinopol.
 noiembrie: Trupele normandului Bohemund de Tarent, participante la cruciadă, traversează Adriatica.
Este înființată dioceza de Waterford, în Irlanda.
Este întemeiat statul Phayao, în Thailanda.
Instituirea dijmei în Islanda.
 Regele Erik I al Danemarcei sosește la Roma, pentru a obține înființarea arhiepiscopiei de Lund și canonizarea fratelui său, Canut.
 Selgiucidul Sanjar, fiul cel mai mic al lui Kilidj-Arslan, obține puterea în Horasan.

Arte, științe, literatură și filozofie 
 10 februarie: Consacrarea bisericii St. Nicolas din Angers, în prezența papei Urban al II-lea.
Este atestată primul act de predare la Oxford.
 Se întemeiază Școala episcopală de gramatică de la Norwich, în Anglia.
 Se întemeiază Universitatea din Salerno, în Italia.

Înscăunări 
 11 noiembrie: Otto, conte de Habsburg.
 5 decembrie: Ramon Berenguer al III-lea, rămas singur pe scaunul comital de Barcelona (1096-1131).
 Sanjar, conducător selgiucid în Horasan (1096-1157).
Vitale I Michiel, doge al Veneției.

Nașteri 
 Ștefan I, conte de Blois, Mortain și Boulogne, apoi rege al Angliei (d. 1154).
 Hugo de St. Victor, om de știință și cronicar (d. 1141)

Decese 
 21 octombrie: Gauthier (Fără Avere) (n. ?)
 Evdochia Makrembolitissa, împărăteasă a Bizanțului (n. 1021).
 Henric al III-lea de Luxemburg (n. ?)
 Werner I "cel Pios", conte de Habsburg (n. ?)

Vezi și 
 Listă de conducători de stat din 1096

1096